communications

**MINISTRSTVO ZA JAVNO UPRAVO**

**DIREKTORAT ZA INFORMACIJSKO DRUŽBO IN INFORMATIKO**

**Tržaška cesta 21 1000 LJUBLJANA**

V Ljubljani, dne 29.01.2021

ZVEZA: 2019-3130-0004

**ZADEVA: Priprava Zakona o elektronskih komunikacijah (ZEKom-2) - Dopolnitev**

**predlogov družbe Akton d.o.o.**

Spoštovani,

Dne 27.10.2020 smo na vas naslovili naše predloge v zvezi s pripravo novega Zakona o elektronskih komunikacijah (ZEKom-2). Na vas naslavljamo še dopolnitev, ki se nanaša na bistveni del tretjega odstavka 6. člena predloga ZEKom-2.

Zadnji stavek tretjega odstavka 6. člena ZEKom-2 določa: *»Če operater dokaže, da je za določeno višino prihodkov od javnih komunikacijskih storitev mednarodnega prometa, ki v celoti izvira in se zaključi zunaj Republike Slovenije, zavezan za plačilo nacionalnemu regulativnemu organu v drugi državi, agencija ob določitvi števila točk višine teh prihodkov ne upošteva.«*

Enako določilo vsebuje že ZEKom-1. Žal se je v praksi izkazal za mrvo črko na papirju, saj ne upošteva dejanskih okoliščin in je v obstoječi obliki posledično neuporaben. Družba Akton d.o.o. je mednarodna korporacija, ki je s svojimi storitvami prisotna na trgih regijskih držav (Hrvaška, Srbija, Bosna in Hercegovina, Severna Makedonija). Zaradi zahtev nacionalnih zakonodaj v teh državah družba Akton d.o.o. na trgu ne more nastopati neposredno, temveč lahko nastopa izključno preko svojih hčerinskih družb, ki so bile ustanovljene izključno za ta namen in so v 100% lastništvu družbe Akton d.o.o. Gre torej za povezane družbe skladno s 527. členom ZGD-1. Na enak način so v drugih državah prisotni tudi drugi slovenski kakor tudi tuji operaterji.

V spekter storitev, ki jih družba Akton d.o.o. v teh drugih državah ne more zagotavljati neposredno, med drugim spadajo tudi storitve posredovanja mednarodnega prometa, ki se zaključuje pri nacionalnih operaterjih v teh državah. Posledično so obveznosti iz naslova letnih dajatev, ki izvirajo od prihodkov teh mednarodnih storitev, s strani lokalnega nacionalnega regulativnega organa še enkrat naložene Aktonu oziroma, konkretno, Aktonovim hčerinskim družbam. Dejstvo je torej, da je obveznost plačila letne dajatve od prihodkov od istega mednarodnega prometa, ki v celoti izvira in se zaključi zunaj Republike Slovenije, naložena dvakratno s strani dveh nacionalnih regulativnih organov.

Ker obstoječa zakonska dikcija, ki se je sedaj v nespremenjeni obliki prenesla tudi v predlog novega ZEKom, slovenskim operaterjem v večini primerov ne omogoča uveljavljanje oprostitve upoštevanja prihodkov, od katerih letna dajatev nacionalnemu regulativnemu organu v drugi državi ni plačana

Povezujemo regijo s svetom

communications

neposredno s strani operaterja, temveč s strani z operaterjem povezanih družb, predlagamo ustrezno prilagoditev zadnjega stavka tretjega odstavka 6. člena ZEKom-2, ki bi se glasil: *»Če operater dokaže, da je za določeno višino prihodkov od javnih komunikacijskih storitev mednarodnega prometa, ki v celoti izvira in se zaključi zunaj Republike Slovenije, zavezan za plačilo nacionalnemu regulativnemu organu v drugi državi* ***oziroma je za plačilo zavezana z operaterjem povezana družba, preko katere operater nastopa na trgu druge države,*** *agencija ob določitvi števila točk višine teh prihodkov ne upošteva.«*

Povezujemo regijo s svetom